Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
oleks hea kui Iisrael saaks regionaalseteks julgeolekuteemadeks
ja rahuks appi mõõdukad araabiamaad.
Prantsuse välisminister Fabius
lubas külastada juunis Iisraeli ja Palestiina alasid,
et püüda rahukõnelusi elustada.
Iraani välisminister Zarif loodab, et Teheran ja P5+1
jõuavad lõpliku tuumaleppeni mõistliku aja jooksul.
Peaminister Netanyahu sõnul
oleks hea kui Iisrael saaks regionaalseteks julgeolekuteemadeks
ja rahuprotsessiks palestiinlastega appi mõõdukad araabiamaad.
Briifingul poliitikakorrespondentidele ütles Netanyahu,
et kaalub pidevalt mõtet pöörduda mõõdukate araabiariikide poole
seoses muutustega Lähis-Idas.
Siiski on 13 aasta tagune araabia rahualgatus tema meelest
regionaalsete arengute tõttu ajast maha jäänud.
Prantsuse välisminister Laurent Fabius
lubas külastada juunis Iisraeli ja Palestiina alasid,
et püüda rahukõnelusi ellu äratada ja veenda pooli aktsepteerima
Prantsuse resolutsiooni ÜRO Julgeolekunõukogus,
mis seab kõnelustele parameetrid.
Oleme kahe riigi lahenduse poolt.
Peame kindlustama Iisraeli julgeoleku, see on selge.
Ja ilma õigluseta palestiinlastele pole ka rahu ega julgeolekut.
Prantsusmaa esitas hiljuti Araabia Liiga maadele dokumendi,
valmistamaks ette resolutsiooni ÜRO Julgeolekunõukogus,
mis seab Iisraeli ja palestiinlaste uuele rahualgatusele graafiku
ja konkreetsed parameetrid.
Lähen enne kuu lõppu Egiptusse, Palestiina aladele ja Iisraeli,
et rääkida nende juhtidega.
Tahame taaskäivitada kõnelusi poolte vahel
ja et läbirääkimised toimuksid rahvusvahelistes raamides.
Prantsuse välisministri abide sõnul
toimub visiit enne viimast tuumakõneluste vooru
P5+1 (USA, Venemaa, Hiina, Prantsusmaa, Inglismaa, Saksamaa)
ja Iraani vahel juuni lõpus.
Tuumakõneluste juurde -
Kohtumise järel Kreeka kolleegi Nikos Koziasega
avaldas Iraani välisminister Zarif lootust, et Teheran ja P5+1
jõuavad lõpliku tuumaleppeni mõistliku aja jooksul,
kuid rõhutas, et see on raske, kui teine pool jääb kindlaks
nn liigsetele nõudmistele.
Usun, et kui teine pool respekteerib
Lausanne'is kokkulepitut,
lepingu parameetreid,
ja püüab vastastikuses austuses
visandada Iraaniga põhjaliku leppe,
mis on jätkusuutlik, tasakaalus
ning mida võib pidada auväärseks
ja mõlemaid pooli austavaks,
suudame tähtajast kinni pidada.
Ja kui läbirääkimistele sunnitakse peale liigseid nõudmisi,
on raske lepingut ette kujutada
isegi ilma tähtajata.
Loodan, et see jõuab lõpliku lahenduseni
mõistliku aja jooksul.
Prantsusmaa hoiatas kolmapäeval, et on valmis blokeerima lõpplepingu,
kui Teheran ei anna ÜRO tuumavalvuri IAEA inspektoritele
juurdepääsu kõigile rajatistele, sh sõjaväebaasidele.
Iraani ülemjuht ajatolla Khamenei välistas eelmisel nädalal
rahvusvahelised inspektsioonid Iraani sõjaväeobjektidel
ja kohtumised tuumateadlastega mis tahes lepingus.
Sama kordasid hiljem ka Iraani armeeülemad.
Kõnelused jätkusid Viinis kolmapäeval,
et vähendada enne 30. juuni tähtaega erimeelsusi seisukohtades.
USA teatas, et ei kaalu tähtaja pikendamist,
kuigi Prantsusmaa ja Iraan vastupidist väitsid.
Zarif kohtub USA kolleegi välisminister Kerryga Genfis homme.
Arutatakse Lääne sanktsioonide tühistamise tempot
ja kontrollimeetodeid, mis tagaksid,
et Iraan ei saaks jätkata salajast tuumarelvaprogrammi.
Iisraeli põhjanaabri Süüria juurde -
Venemaa ja USA positsioonid sõjast räsitud riigi suhtes lähenevad
pärast mitmeid Moskva ja Washingtoni kohtumisi maikuus.
Konflikt on ÜRO andmeil nõudnud üle 220 000 inimelu.
Vene välisminister Lavrov ütles Moskvas
pärast kohtumist Emiraatide kolleegi šeik Abdullah bin Zayer al-Nahyaniga,
et Venemaa ja USA teineteisemõistmine põhineb sellel,
et poliitilisele lahendusele Süürias pole alternatiivi.
Meie positsioonid USAga on lähenenud selles,
et poliitilisele lahendusele Süürias pole muud alternatiivi
kui Genfi deklaratsiooni lahendus 2012. a juunist.
Lavrov kritiseeris USAd selle eest, et USA toetab opositsioonirühmitusi,
kes võitlevad Süüria presidendi Assadi vastu.
Venemaa väitel on see lähenemine lühinägelik.
Al-Qaeda Süüria haru al-Nusra Rinde juht
ütles eriintervjuus, et rühmitus tahab vallutada Damaskuse.
Ta õhutas riigi alaviitide vähemust loobuma president Assadist
ja muutma oma uskumusi, et ellu jääda.
Al-Nusra Rinne on olnud Loode-Süürias võidukas
koos teiste mässulistega.
Al-Nusra juht al-Golani rääkis Qatari telekanalile Al-Jazeera,
et rühmituse eesmärk on kukutada Süüria režiim.
Ta hoiatas kõiki praeguse valitsuse toetajaid, sh Hezbollah't.
Hezbollah' saatus on vaid aja küsimus. Kui Assad langeb,
aetakse Hezbollah lõunas nurka. Neil läheb raskeks isegi eeslinnades.
See juhtub ilma, et meil oleks vaja Liibanonis midagi teha.
See juhtub Liibanonis olevate vägede abil.
Õhutan Liibanoni poliitilisi parteisid mõistma mu sõnu
ja püüdlema selle eesmärgi suunas.
Hoiatus alaviitidele ja kompromissitu kõneviis
ei leevenda eriti Lääne hirmu radikaalide kasvava mõju ees Süürias
ning al-Nusra Rinde lojaalsuse suhtes al-Qaedale.
President Assad on alaviitide seast, mis on šiiitluse alamrühm.
Sunniitlik al-Nusra Rinne on Süüria tugevaim rühmitus,
mis võitleb nii Assadi kui ISISe vastu.
Al-Nusra Rinde juhi väitel ei sõdi nad kristlaste vastu,
vaid keskenduvad hetkel võitlusele üksnes Assadi ja Hezbollah vastu.
USA juhitud vägede rünnakute jätkudes al-Nusra Rinde vastu
võivad nad Läänele kätte maksta, ütles ta.
Al-Nusra sai al-Qaeda juhilt dr Aymanilt juhtnöörid,
et al-Nusra Rinde ülesanne on kukutada Süüria režiim
ja kõik selle liitlased, nagu Hezbollah,
ning koordineerida šariaadil põhineva korra kehtestamist,
mis oleks moslemitele nauditav.
Meil ei kästud kasutada riiki baasina rünnakuteks Läände või Euroopasse.
Nii ei kaldu me käesolevast ülesandest kõrvale.
Aitäh vaatamast! Paluge rahu Iisraelile ja Jeruusalemmale!
Olen Jonathan Hessen.
Shabat shalom! Kohtumiseni esmaspäeval!
Tõlge: Monika Jaaguri